

Til medlemmerne af Budget- og regnskabsudvalget

Slotsholmsgade 10-12

DK-1216 København K

T +45 7226 9000

M sum@sum.dk

W [sum.dk](http://sum.dk/)

Dato: 22-11-2023

Enhed: Udgifter

Sagsbeh.: Lene Østergaard Bennetsen og Henning Elkjær Nielsen

Koordineret med:

Sagsnr.: 2023 - 1005

Dok. nr.: 12759

# Høring over udkast til orientering nr. 61 om ændringer i budget- og regnskabssystem for kommuner

Indenrigs- og Sundhedsministeriet sender hermed udkast til orientering nr. 61 om ændringer i budget- og regnskabssystem for kommuner i høring.

Indenrigs- og Sundhedsministeriet skal anmode om at modtage eventuelle høringssvar senest den 30. november 2023.

Eventuelle høringssvar bedes sendt pr. mail til leob@im.dk med kopi til budregn@im.dk.

Eventuelle spørgsmål til høringen kan rettes til Lene Østergaard Bennetsen på leob@im.dk eller Henning Elkjær Nielsen på hen@im.dk.

 Med venlig hilsen

Lene Østergaard Bennetsen

**Orientering nr. 61 om ændringer til budget- og regnskabs-system for kommuner**

Hermed orienteres om ændringer og præciseringer m.v. i bilag 1 til cirkulære nr. 9916 af 15. oktober 2019 om budget- og regnskabssystem for kommuner.

**Ændringer i bilag 1 til cirkulære om budget- og regnskabssystem for kommuner:**

**Kapitel 2**

1. De generelle anlægsgrupperinger nedlægges på en række funktioner.

**Kapitel 3 og 4**

Hovedkonto 0

1. Oprettelse af drifts- og anlægsgruppering 021 Fornyelse af bymidter samt ændret betegnelse af drifts- og anlægsgruppering 020 under funktion 0.25.15.
2. Ændret betegnelse af funktion 0.25.17.
3. Ændret betegnelse af driftsgruppering 001, 015 og 016 under funktion 0.25.18.

Hovedkonto 2

1. Oprettelse af driftsgruppering 001 på funktion 2.22.01 Fælles og tværgående vejformål vedr. betaling til eller indtægter fra operatører af ladepunkter.

Hovedkonto 3

1. Ændringer til funktion 3.22.01, 3.22.06 og 3.22.08 afledt af barnets lov, lov om ændring af folkeskoleloven samt lov om behandlings- og specialundervisningstilbud for børn og unge.
2. Oprettelse af ny funktion 3.35.65 Spillesteder.

Hovedkonto 5

1. Driftsgruppering 092 Forældrebetaling under funktion 5.28.25 nedlægges.
2. Ændret betegnelse af driftsgruppering 019 under funktion 5.57.73.
3. Nedlæggelse af refusionsgrupperinger vedr. tilbagebetalt revalideringsydelse udbetalt før 1/1-2016 på funktion 5.58.80.
4. Nedlæggelse af refusionsgrupperinger vedr. driftsudgifter ved aktivering under det ledighedsrelaterede driftsloft og driftsloftet for øvrige målgrupper på funktion 5.68.90.
5. Ændring i beskrivelse af ret til uddannelsesløft inden for mangelområder til dagpengemodtagere med 80 pct. refusion på funktion 5.68.98. Beskæftigelsesordninger.

 Hovedkonto 7

1. Ny driftsgruppering 035 Kompensation vedr. ændring i dækningsafgiften oprettes på funktion 7.62.86 Særlige tilskud.

Hovedkonto 8 og 9

1. Funktionerne 8.42.41/9.42.41 Aktiver vedr. alderssparefond og 8.45.45/9.45.45 Passiver vedr. alderssparefond nedlægges.
2. Ændring af reglerne for aktuarberegning af hensatte forpligtelser vedr. tjenestemandspensioner og arbejdsskader på funktion 9.72.90.

**Øvrige ændringer og præciseringer**

1. Øvrige ændringer og præciseringer

**Ad 1 De generelle anlægsgrupperinger nedlægges på en række funktioner**

I dag er der på udvalgte funktioner på hovedkonto 0-6 oprettet nogle særlige anlægsgrupperinger. På alle funktioner, hvor der ikke er disse særlige anlægsgrupperinger, er der i dag autoriseret tre generelle anlægsgrupperinger, jf. afsnit 2.4 i det kommunale budget- og regnskabssystem:

* 001 Anlægstilskud
* 010 Køb og salg af jord
* 015 Køb og salg af bygninger

Med den ændrede brugergrænsefalde for kapitel 3 og 4 i budget- og regnskabssystem for kommuner, jf. orienteringsskrivelse nr. 58 af 16. december 2022, betyder det, at de generelle anlægsgrupperinger vises på stort set alle funktioner i kontoplanen. Imidlertid er der nogle funktioner, hvor der i sagens natur ikke kan optræde anlægsanlægsudgifter. De generelle anlægsgrupperinger fjernes derfor fra disse funktioner. Det drejer sig om overførsler, centrale refusionsordninger og aktivitetsbestemt medfinansiering samt visse andre funktioner:

Overførsler:

* Funktion 3.30.45 Erhvervsgrunduddannelser
* Funktion 3.38.77 Daghøjskoler
* Hovedfunktion 5.46 Tilbud til udlændinge m.fl.
* Hovedfunktion 5.48 Seniorpension, førtidspensioner og personlige tillæg
* Hovedfunktion 5.57 Kontante ydelser
* Hovedfunktion 5.58 Revalidering, ressourceforløb og fleksjobordninger m.v.
* Hovedfunktion 5.68 Arbejdsmarkedsforanstaltninger

Centrale refusionsordninger:

* Hovedfunktion 5.22 Centrale refusionsordninger

Aktivitetsbestemt medfinansiering:

* Funktion 4.62.81 Aktivitetsbestemt medfinansiering af sundhedsvæsenet

 Visse andre funktioner:

* Funktion 0.48.72 Bidrag til andre for vedligeholdelsesarbejde m.v.
* Funktion 3.22.06 Befordring af elever i grundskolen
* Funktion 3.22.07 Specialundervisning i regionale tilbud
* Funktion 3.22.10 Bidrag til staten for elever på private skoler
* Funktion 3.30.43 Forsørgelse til elever på forberedende grunduddannelse samt elevløn
* Funktion 3.38.72 Folkeoplysende voksenundervisning
* Funktion 3.38.78 Kommunale tilskud til statsligt finansierede selvejende uddannelsesinstitutioner mv.
* Funktion 5.28.22 Plejefamilier
* Funktion 5.28.26 Afgørelser efter lov om bekæmpelse af ungdomskriminalitet
* Funktion 5.30.36 Plejevederlag og hjælp til sygeartikler og lign. i forb. med pasning af døende i eget hjem
* Funktion 5.38.40 Rådgivning og rådgivningsinstitutioner
* Funktion 5.38.53 Kontaktperson- og ledsageordninger
* Funktion 6.42.42 Kommissioner, råd og nævn
* Funktion 6.42.43 Valg m.v.
* Funktion 6.45.59 Administrationsbidrag til Udbetaling Danmark og Seniorpensionsenheden m.v.
* Hovedfunktion 6.52 Lønpuljer m.v.

Ændringen har virkning fra regnskab 2024.

**Ad 2 Oprettelse af drifts- og anlægsgruppering 021 Fornyelse af bymidter samt ændret betegnelse af drifts- og anlægsgruppering 020 under funktion 0.25.15.**

Under funktion 0.25.15 oprettes en ny drifts- og anlægsgruppering:

* 021 Fornyelse af bymidter

På grupperingen registreres udgifter og indtægter, herunder tilskud, til fornyelse af bymidter og placering af lokale velfærdscentre, herunder til forsøg.

Betegnelsen for drifts- og anlægsgruppering 020 under funktion 0.25.15 ændres til:

* 020 Pulje til landsbyfornyelse

Ændringerne træder i kraft med virkning fra regnskab 2024.

**Ad 3 Ændret betegnelse af funktion 0.25.17.**

Betegnelsen af funktion 0.25.17 ændres til:

* 0.25.17 Anvisningsret i private udlejningsejendomme

Tilsvarende ændres betegnelsen af følgende grupperinger:

Dranst 1

* 001 Anvisning i private udlejningsejendomme

Dranst 2

* 001 Anvisning i private udlejningsejendomme

Endvidere er der foretaget en række sproglige ændringer i konteringsreglerne under funktionen.

Ændringerne træder i kraft med virkning fra regnskab 2024.

**Ad 4 Ændret betegnelse af driftsgruppering 001, 015 og 016 under funktion 0.25.18.**

Betegnelsen af driftsgruppering 001, 015 og 016 under funktion 0.25.18 ændres til følgende:

Dranst 1:

* 001 Støtte til opførelse af almene boliger og andelsboliger
* 015 Tilbagebetalinger og tilskud vedr. flygtninges fraflytning fra almene boliger
* 016 Tilbagebetalinger og tilskud vedr. lejetab ved fraflytning fraalmene boliger

Endvidere er der foretaget sproglige ændringer under driftsgruppering 002 og anlægsgruppering 002 og 003.

**Ad 5 Oprettelse af driftsgruppering 001 på funktion 2.22.01 Fælles og tværgående vejformål vedr. betaling til eller indtægter fra operatører af ladepunkter.**

I tilknytning til Folketingets vedtagelse af lov nr. 412 af 4. april 2022 om infrastruktur for alternative drivmidler til transport oprettes en ny driftsgruppering 001 på funktion 2.22.01 Fælles og tværgående vejformål:

* 001 Indtægter fra eller betaling til operatører af ladepunkter på kommunens arealer

Grupperingen skal anvendes til at registrere indtægter og udgifter, som kommunen modtager eller betaler i medfør af aftaler om retten til at virke som operatør af ladepunkter, der anlægges eller er anlagt på arealer, som kommunen har til rådighed. Der kan både være tale om aftaler om etablering af offentligt tilgængelige ladepunkter eller aftaler om etablering af ladepunkter til brug for opladning af private køretøjer tilhørende kommunens medarbejdere og gæster.

Det bemærkes, at fra 2025 kan kommunen yde betaling til operatøren af ladepunkter, såfremt betaling sker med midler, der stammer fra indtægter, som kommunen tidligere har modtaget i forbindelse med indgåelse af de nævnte aftaler, jf. lovens § 5, stk. 1, nr. 3. Denne begrænsning til at yde betaling til operatøren af ladepunkter gælder ikke frem til og med 31. december 2024, jf. bekendtgørelse om kommuners og regioners ydelse af betaling til operatører af offentligt tilgængelige ladepunkter.

Ændringerne træder i kraft med virkning fra regnskab 2024.

**Ad 6 Ændringer til funktion 3.22.01, 3.22.06 og 3.22.08 afledt af barnets lov, lov om ændring af folkeskoleloven samt lov om behandlings- og specialundervisningstilbud for børn og unge**

Som følge af vedtagelsen af lov om ændring af lov om folkeskolen, barnets lov, lov om socialtilsyn og forskellige andre love (Styrkelse af undervisningen for anbragte og udsatte børn og unge m.v.) samt vedtagelse af lov om behandlings- og specialundervisningstilbud til børn og unge den 30. november 2023 foretages følgende ændringer under funktion 3.22.01, 3.22.06 og 3.22.08:

* ”Anbringelsessteder” ændres til ”børne- og ungehjem”.
* ”Dagbehandlingstilbud” og ”dagbehandlingshjem”, ændres til ”behandlings- og specialundervisningstilbud”.
* ”Interne skoler” og ”godkendte anbringelsessteder” ændres til ”behandlings- og specialundervisningstilbud” eller ”specialundervisningstilbud på børne- og ungehjem”.

Ændringerne indebærer, at betegnelsen af funktion 3.22.08 og driftsgruppering 001 og 003 herunder ændres til følgende:

* 3.22.08 Kommunale specialskoler, behandlings- og specialundervisningstilbud samt specialundervisningstilbud på børne- og ungehjem

Dranst 1

* 001 Undervisning i kommunens egne specialskoler og behandlings- og specialundervisningstilbud
* 003 Undervisning i børne- og ungehjem

Ændringerne træder i kraft med virkning fra regnskab 2024.

**Ad 7 Oprettelse af ny funktion 3.35.65 Spillesteder**

Kommunernes udgifter og indtægter vedrørende spillesteder, herunder rytmiske spillesteder, udskilles fra funktion 3.35.64 og registreres på en ny funktion:

* 3.35.65 Spillesteder

Ændringen træder i kraft med virkning fra regnskab 2024.

**Ad 8 Driftsgruppering 092 Forældrebetaling under funktion 5.28.25 nedlægges.**

Forældrebetaling for ophold i særlige dag- og klubtilbud ophæves fra d. 1. januar 2024. Der vil herefter ikke være mulighed for at opkræve betaling.

Driftsgruppering 092 Forældrebetaling under funktion 5.28.25 nedlægges derfor.

Ændringen træder i kraft med virkning fra regnskab 2024.

**Ad 9 Ændret betegnelse af driftsgruppering 019 under funktion 5.57.73.**

Under funktion 5.57.73, dranst 1, grp. 019 foretages en ændring af betegnelsen af grupperingen til følgende:

* 019 Kontanthjælp med 30 pct. refusion til personer, der har nået efterlønsalderen, uden ret til social pension, og til personer, der tager fast bopæl her i landet, og som modtager førtidspension fra Færøerne eller Grønland

**Ad 10 Nedlæggelse af refusionsgrupperinger vedr. tilbagebetalt revalideringsydelse udbetalt før 1/1-2016 på funktion 5.58.80.**

På funktion 5.58.80 blev driftsgrupperingerne 091-094 vedr. tilbagebetalt revalideringsydelse udbetalt før 1/1-2016 nedlagt med virkning fra regnskab 2023, jf. pkt. 9 i orienteringsskrivelse nr. 59 af 21. december 2022. Derfor nedlægges følgende refusionsgrupperinger:

Dranst 2

* 002 Refusion med 50 pct. af tilbagebetalinger på driftsgrp. 091 og 093
* 004 Refusion med 65 pct. af tilbagebetalinger på driftsgrp. 092
* 009 Refusion med 30 pct. af tilbagebetalinger på driftsgrp. 094

Ændringerne træder i kraft med virkning fra regnskab 2024.

**Ad 11 Nedlæggelse af refusionsgrupperinger vedr. driftsudgifter ved aktivering under det ledighedsrelaterede driftsloft og driftsloftet for øvrige målgrupper på funktion 5.68.90**

Det fremgår af pkt. 11 i orienteringsskrivelse nr. 59, at driftsgrupperingerne 001-092 og 107-108 på dranst 1 på funktion 5.68.90 er nedlagt fra regnskab 2023. Derfor nedlægges følgende refusionsgrupperinger:

Dranst 2

* 001 Refusion med 50 pct. af udgifter under det ledighedsrelaterede driftsloft på driftsgrp. 001-002 og 010
* 002 Refusion med 50 pct. af udgifter under et driftsloft på driftsgrp. 007-008 og 108

Ændringerne træder i kraft med virkning fra regnskab 2024.

**Ad 12 Ændring i beskrivelse af ret til uddannelsesløft inden for mangelområder til dagpengemodtagere med 80 pct. refusion på funktion 5.68.98. Beskæftigelsesordninger.**

Der er på finansloven for 2024 afsat en bevilling til at permanentgøre bevillingen til den nuværende midlertidige ret til uddannelsesløft inden for mangelområder til dagpengemodtagere med 80 pct. refusion. Dagpengemodtagerne får 110 pct. af deres hidtidige dagpengesats under uddannelsen. Drifts- og refusionsgrupperingerne til den hidtil midlertidige ordning fortsætter under den permanente ordning. I den forbindelse foretages redaktionelle ændringer og beskrivelsen forenkles.

Det vedrører under funktion 5.68.98 Beskæftigelsesordninger følgende drifts- og refusionsgrupperinger, der ændres til:

Dranst 1

* 113 Ret for dagpengemodtagere til en erhvervsuddannelse inden for områder med behov for arbejdskraft med 80 pct. refusion

Dranst 2

* 013 Refusion med 80 pct. af udgifter på driftsgrp. 113 vedr. ret for dagpengemodtagere til en erhvervsuddannelse inden for områder med behov for arbejdskraft

Ændringerne træder i kraft med virkning fra regnskab 2024.

**Ad 13 Ny driftsgruppering 035 Kompensation vedr. ændring i dækningsafgiften oprettes på funktion 7.62.86 Særlige tilskud**

Det fremgår af aftalen om kommunernes økonomi for 2024, at der vedrørende dækningsafgift for private erhvervsejendomme for 2024 er forudsat et forhøjet provenu pba. nye foreløbige ejendomsvurderinger. Kommuner med nettotab i 2024 som følge af det tilsvarende lavere bloktilskud kompenseres i 2024.

På den baggrund oprettes følgende nye driftsgruppering på funktion 7.62.86 Særlige tilskud:

* 035 Kompensation vedr. nettotab som følge af ændring af dækningsafgiften

Ændringen træder i kraft med virkning fra regnskab 2024.

**Ad 14 Funktionerne 8.42.41/9.42.41 Aktiver vedr. alderssparefond og 8.45.45/9.45.45 Passiver vedr. alderssparefond nedlægges.**

Funktionerne 8.42.41/9.42.41 Aktiver vedr. alderssparefond og 8.45.45/9.45.45 Passiver vedr. alderssparefond nedlægges, idet fonden er historisk.

Ændringen træder i kraft med virkning fra regnskab 2024.

**Ad 15 Ændring af reglerne for aktuarberegning af hensatte forpligtelser vedr. tjenestemandspensioner og arbejdsskader på funktion 9.72.90.**

Det fremgår af konteringsreglerne til funktion 9.72.90, passiver, gruppering 001 Ikke-forsikringsdækkede tjenestemandspensioner, at pensionsforpligtelsen skal opgøres årligt, og som minimum genberegnes aktuarmæssigt hvert 5. år.

Med henblik på at begrænse de administrative udgifter, herunder udgifterne til aktuarer, ændres reglerne således, at det er tilstrækkeligt at opgøre pensionsforpligtelsen aktuarmæssigt hvert 5. år. Det anføres i en note til regnskabet, at beløbet reguleres hvert 5. år.

Det samme gælder for ikke-forsikringsafdækkede arbejdsskadeforpligtelser.

Ændringen træder i kraft med virkning fra regnskab 2023. Det betyder, hvis der fx er foretaget en aktuarberegning i regnskab 2022, så vil der først skulle foretages en ny beregning i forbindelse med regnskab 2027. Det indebærer, at værdien af hensatte forpligtelser vedr. tjenestemandspension og arbejdsskader kan stå uændret i balancen i 5 år.

**Ad 16 Øvrige ændringer og præciseringer**

Kapitel 2

1. Det anføres i kapitel 2.5 under art 7.1 og 7.2, at beboeres betaling for husleje på institutioner for ældre og voksne med særlige behov skal registreres på art 7.2. Det skal forstås som betalinger for ophold, der er omfattet af bekendtgørelse om betaling for botilbud m.v. efter servicelovens kapitel 20 samt om flytteret i forbindelse med botilbud efter § 108.

Kapitel 3-4

1. Konteringsreglerne til 092 Kommunale indtægter fra parkeringsafgifter under funktion 2.22.07 ændres, så det bliver muligt at modpostere indtægter fra parkeringsafgifter på både funktion 8.28.14 og 8.28.15.
2. Under funktion 3.35.62 Teatre er det tydeliggjort, at statstilskud vedrørende de små storbyteatre skal registreres på dranst 1 Drift, mens refusion vedr. børneteatre, egnsteatre og opsøgende teatre skal registreres på dranst 2 Statsrefusion.

I indledningen til hovedkonto 5 ændres ”opholdskommune” til ”handlekommune” som følge af lov nr. 754 af 13. juni 2023.

1. I indledningen til hovedkonto 5 er der i bekendtgørelse om finansiering af visse ydelser og tilbud efter lov om social service lov samt betaling for unges ophold i Kriminalforsorgens institutioner og under funktion 5.30.36, 5.38.39 og 5.38.41 indsat en henvisning til barnets lov.
2. Under funktion 5.22.07, dranst 2, gruppering 006 tydeliggøres konteringsreglerne.
3. Konteringsreglerne til funktion 9.32.24, gruppering 003, gentages under funktion 8.32.24, gruppering 003, så det tydeliggøres at udbetalte driftsstøttelån, jf. almenboliglovens §§ 92 og 97, skal registreres på denne gruppering.

Kapitel 7

1. I kapitel 7.2.2.1.k opdateres henvisningen til ”lov om kommuners udførelse af opgaver for andre offentlige myndigheder og kommuners og regioners deltagelse i selskaber” til ”lov om kommuners og regioners udførelse af opgaver for andre offentlige myndigheder og kommuners og regioners deltagelse i selskaber”.

1. I afsnit 7.2.2.2. vedr. specifikationer til regnskab er det anført, at beløbene i regnskabet skal anføres i hele kr. Dette ændres til hele 1.000 kr., så det svarer til Danmarks Statistiks retningslinjer for opsætning af kommuner og regioners regnskabsoplysninger, der skal indrapporteres til Danmarks Statistik.

Generelt

1. Som følge af regeringsdannelsen den 14. december 2022 ændres Indenrigs- og Boligministeriet til Indenrigs- og Sundhedsministeriet i kontoplanen.

Ændringerne i pkt. a)-g) træder i kraft fra regnskab 2024, og ændringerne i pkt. h)-j) træder i kraft fra regnskab 2023.

Med venlig hilsen

Lene Østergaard Bennetsen /Henning Elkjær Nielsen